6歲馬首勝G1 帝王級捧走春季天皇賞
2024年04月29日 09:15
東網電視
更多新聞短片
「帝王級」終於贏咗場一級賽。(圖片:JRA)
喺香港冠軍賽馬日舉行嘅同時,日本方面亦有重要一級賽舉行,就係途程3200米嘅春季天皇賞,呢場16匹共有長途精英參戰,最終由菱田裕二策騎大熱門「帝王級」,以2馬位之先輕取菅原明良所騎「響號」,跑第3名為幸英明策騎大賽常客「緣厚情摯」。
「帝王級」以6歲之齡首勝一級賽,同時亦為菱田裕二及練馬師岡田稲男,帶來首項一級賽榮譽,對於「帝王級」呢場遲來的一級賽頭馬,其實此駒全盛期表現不俗,2022年已曾衝擊春季天皇賞跑第3名,不敵「領銜」及今屆再碰頭「緣情厚摯」得第3名,同年更曾出戰日本盃。
2023年初原定遠征沙特跑紅海草地讓賽,最終因為右後腳骨裂,養傷1年至11月才復出,今季表現重納正軌,兩場賽事分別勝出G3鑽石錦標與G2阪神大賞典,今戰於京都競馬場勇奪春季天皇賞,完成3連勝;至於放棄來港為「滂薄無比」出戰女皇盃嘅莫雷拉,今仗夥拍「鍵琴高奏」出戰跑第7名。
此外,於日本展開兩個月客串嘅阿聯酋冠軍騎師奧斯雅,一連兩日喺東京競馬場賽期表現對辦,兩日賽事俱有頭馬見面。